Store (ca. 40 millimeter), kraftige, blankt svarte gjødselbiller. Artene minner overflatisk om en stor tordivel, men hannen kjennes lett på at den har tre korte horn i pannen og et langt, smalt utskudd midt på pronotum. Hodet er gjerne bredt og spadeformet med små fasettøyne, antennene ganske korte. Pronotum er kraftig uthulet foran, i det minste hos hannen, med et to-spisset framspring. De hvelvede dekkvingene har dype lengdestriper. Beina er brede og spadeformede, velegnet for graving, på frambeina er føttene (tarsene) ganske små og spinkle.